વૉશિંગ્ટન, 10 જુલાઇ: સપ્ટેમ્બરમાં વડાપ્રધાન નરેન્દ્ર મોદીની અમેરિકા યાત્રા દરમિયાન ત્યાંની ભારતીય-અમેરિકન કમ્યુનિટી તેમનું ભવ્ય સ્વાગત કરવાની તૈયારીમાં છે. મોદી યૂએન જનરલ એસેમ્બલી માટે ન્યૂયોર્ક અને બાદમાં પ્રેસિડેન્ટ બરાક ઓબામા સાથે મુલાકાત માટે વૉશિંગ્ટન ડીસી જશે. મોદીના સ્વાગત સંમારંભની તૈયારી કરી રહેલા લોકોને આશા છે કે આ સમારંભમાં 60થી 80 હજાર લોકો આવી પહોંચશે. આ કોઇ પણ ભારતીય નેતા માટે અભૂતપૂર્વ બની રહેશે.